ביצת הזהב

הביצה, גוף שברירי . אך כאן, הביצה עוצמתית ומוזהבת, היא מקבלת משמעויות חדשות – נשיות ,עכשוויות, , חידתיות.

העצמה בקיום הנשי, בעצם הלידה, לא רק פיזית אלא גם רוחנית.

"ביצת הזהב" שלי מהדהדת את המיתוסים והאגדות שסובבים על ביצים לאורך הדורות – מאגדות עם על אוצרות נסתרים, ועד סיפורי בריאה.   
היא עומדת כמטפורה פיסולית לעולם פנימי שממתין להתגלות, וכמשקפת אור, דמויות, שמיים ואדמה – משקפת עולם חיצוני אך שומרת על סוד פנימי.

היא מתפקדת גם כמראה לצופה. היא מפתה את הצופה להתקרב להתבונן ואולי גם לשאול: מהו אוצר? האם ניתן לשבור ולגלות – או שיש להותירה בשלמותה?

הצבע הזהוב, המסנוור מעט, מאציל עליה אצילות, אך גם מעורר שאלה: מה מסתתר בפנים?

כך הופכת הביצה לגוף פיסולי של שבריריות מדומה – ועוצמה פנימית מוחלטת.

*"לא כל אוצר נועד להיחשף. חלקם זוהרים כדי להזכיר לנו שהוא כבר כאן – בתוכנו."*ציטוט אנונימי.

במרכז היצירה ניצבת ביצה עצומת ממדים – ריקה, חלקה, אטומה, בוהקת – כגוף זר וזוהר במרחב הציבורי.אובייקט מסיבי מונוליטי.  
הביצה, צורה ראשונית ומושלמת, היא אחד הסמלים הקדומים ביותר לתחייה, לידה, ולפוטנציאל שטרם מומש.

מיכל פורר

Michal Fuhrer, 2025  
נירוסטה, צבע - זהב מבריק, גובה 200 ס"מ, בסיס 40 ס"מ.

זכות גדולה נפלה בחלקי עם החלטת המוזיאון לשתף את עבודתי בתערוכה החשובה לציון 60 שנה להקמת המוזיאון.

הפסל "ביצת זהב", פותח את התערוכה.

הפסל מוצב בגינת המוזיאון, מרשים ונוצץ בהדרו, החל את דרכו לחצר המוזיאון הודות לאוצרת המוזיאון דניאלה שלו.

בתערוכה "מצאת אוצר" , המרשימה והמעמיקה הן במוצגים והן במסר האנושי, – משולבים לאורך התערוכה עוד 20 פסלי "ביצת זהב" קטנים.